**KLAIPĖDOS MIESTO SAVIVALDYBĖS TARYBA**

**POSĖDŽIO PROTOKOLAS**

2016-11-22 Nr. T-10

Posėdžio data – 2016 m. spalio 27 d.

Posėdžio pradžia – 9.00 val.

Posėdžio pirmininkas – V. Grubliauskas.

Posėdžio sekretorius – M. Vitkus.

Klaipėdiečių tribūnoje pasisako: G. Čapas, T. Vaičiūnas, G. Grybauskas, A. Vasiliauskas.

Klaipėdos miesto savivaldybės tarybą (toliau – Taryba) sudaro 31 Tarybos narys.  
Posėdyje dalyvauja 28 Tarybos nariai, nedalyvauja: R. Didžiokas, A. Razbadauskas,   
R. Taraškevičius. Posėdyje dalyvaujančių Tarybos narių ir svečių sąrašai pridedami (1-3 priedai).

V. Grubliauskas supažindina su Vyriausybės atstovo Klaipėdos apskrityje tarnybos   
2016 m. rugsėjo 23 d. reikalavimu Nr. (5.1.)-TR-31 „Dėl Lietuvos Respublikos pajūrio juostos įstatymo 6 straipsnio 5 dalies įgyvendinimo“ ir 2016 m. spalio 17 d. raštu Nr. (5.1.)-S13-192 „Dėl kito reikalavimo įvykdymo termino nustatymo“.

L. Petraitienė paskelbia Tarybos narių J. Sąlygos, L. Petraitienės, V. Čepo,   
R. Taraškevičiaus kreipimąsi dėl Valdemaro Anužio pasitraukimo iš Socialdemokratų frakcijos: „Pasitrauktus iš frakcijos jos pirmininkui Valdemarui Anužiui, Klaipėdos miesto savivaldybės tarybos nariai, 2015 m. kovo 1 d. išrinkti pagal Lietuvos socialdemokratų partijos ir rinkimų komiteto „Klaipėdos sąrašas“, Klaipėdos miesto savivaldybės tarybos veiklos reglamento nustatyta tvarka, kreipiasi su viešu pareiškimu dėl frakcijos performavimo. Nuo šių metų spalio 27 d. frakcija pasivadina Lietuvos socialdemokratų partijos ir rinkimų komiteto „Klaipėda“ jungtinė frakcija. Frakcijos seniūnu išrinkta frakcijos narė Lilija Petraitienė.“

SVARSTYTA. Darbotvarkės tvirtinimas.

L. Petraitienė siūlo išbraukti 7 darbotvarkės klausimą „Dėl Klaipėdos miesto savivaldybės tarybos 2015 m. gruodžio 22 d. sprendimo Nr. T2-355 „Dėl keleivių vežimo kainų patvirtinimo“ pakeitimo“.

S. Gentvilas siūlo išbraukti 5 darbotvarkės klausimą „Dėl fiksuotų pajamų mokesčių dydžių ir lengvatų, taikomų įsigyjant verslo liudijimus 2017 metais vykdomai veiklai, patvirtinimo“.

V. Grubliauskas siūlo apsispręsti dėl pritarimo siūlymams išbraukti 5 ir 7 darbotvarkės klausimus. Bendru sutarimu pritarta siūlymams.

V. Grubliauskas informuoja, kad yra 2 papildomi klausimai:

1. Dėl darbo sutarties su A. Dirgėliene nutraukimo.

2. Dėl S. Dirgėlienės skyrimo į Klaipėdos „Gintaro“ sporto centro direktoriaus pareigas.

V. Grubliauskas siūlo apsispręsti dėl pritarimo siūlymui įtraukti į darbotvarkę 2 papildomus klausimus. Bendru sutarimu pritarta siūlymui.

Balsavimu (už – 26, prieš – 0, susilaiko – 2) patvirtinta darbotvarkė su pakeitimais.

DARBOTVARKĖ:

1. Dėl pritarimo projekto „Klaipėdos miesto darnaus judumo plano parengimas“ įgyvendinimui. Pranešėja M. Žekonytė.

2. Dėl atleidimo nuo vietinės rinkliavos už leidimo įrengti išorinę reklamą išdavimą. Pranešėja K. Petraitienė.

3. Dėl atleidimo nuo nekilnojamojo turto mokesčio mokėjimo. Pranešėja K. Petraitienė.

4. Dėl fiksuotų pajamų mokesčio dydžių, taikomų įsigyjant verslo liudijimus 2017 metais vykdomai veiklai, patvirtinimo. Pranešėja K. Petraitienė.

5. Dėl Klaipėdos miesto savivaldybės tarybos 2013 m. balandžio 26 d. sprendimo Nr. T2-79 „Dėl Klaipėdos miesto savivaldybės 2013–2020 metų strateginio plėtros plano patvirtinimo“ pakeitimo. Pranešėjas S. Gentvilas.

6. Dėl Pilsoto gatvės pavadinimo suteikimo ir Šešupės gatvės pavadinimo panaikinimo. Pranešėjas V. Nausėda.

7. Dėl Klaipėdos miesto savivaldybės švietimo įstaigų didžiausio leistino pareigybių skaičiaus nustatymo. Pranešėja J. Ceplienė.

8. Dėl Klaipėdos miesto savivaldybės tarybos 2016 m. vasario 25 d. sprendimo Nr. T2-55 „Dėl tarnybinio atlyginimo koeficiento nustatymo švietimo įstaigos vadovams“ pakeitimo. Pranešėja J. Grigaitienė.

9. Dėl pritarimo Europos jaunių U17 merginų rankinio čempionato organizavimo ir vykdymo 2017 metais Klaipėdos mieste projektui. Pranešėjas S. Paliulis.

10. Dėl Klaipėdos miesto savivaldybės stipendijų kultūros ir meno kūrėjams skyrimo nuostatų patvirtinimo. Pranešėjas N. Lendraitis.

11. Dėl pritarimo projekto „Danės upės krantinių rekonstrukcija (nuo Biržos tilto) ir prieigų (Danės skvero su fontanais) sutvarkymas“ įgyvendinimui. Pranešėja E. Jurkevičienė.

12. Dėl pritarimo projekto „Komunalinių atliekų tvarkymo infrastruktūros plėtra Klaipėdos miesto, Skuodo ir Kretingos rajonų bei Neringos savivaldybėse“ įgyvendinimui. Pranešėja E. Jurkevičienė.

13. Dėl finansinių įsipareigojimų įgyvendinant projektą „Daugiabučių namų ir savivaldybių viešųjų pastatų modernizavimo skatinimas“. Pranešėjas L. Dūda.

14. Dėl savivaldybės būstų pardavimo. Pranešėjas E. Simokaitis.

15. Dėl Klaipėdos miesto savivaldybės tarybos 2012 m. sausio 27 d. sprendimo Nr. T2-29 „Dėl Klaipėdos miesto savivaldybės turto perdavimo panaudos pagrindais neatlygintinai valdyti ir naudotis tvarkos aprašo patvirtinimo“ pakeitimo. Pranešėjas E. Simokaitis.

16. Dėl turto perdavimo valdyti, naudoti ir disponuoti patikėjimo teise savivaldybės biudžetinėms įstaigoms. Pranešėjas E. Simokaitis.

17. Dėl darbo sutarties su A. Dirgėliene nutraukimo. Pranešėja J. Grigaitienė.

18. Dėl S. Dirgėlienės skyrimo į Klaipėdos „Gintaro“ sporto centro direktoriaus pareigas. Pranešėja J. Grigaitienė.

1. SVARSTYTA. Pritarimas projekto „Klaipėdos miesto darnaus judumo plano parengimas“ įgyvendinimui

Pranešėja – M. Žekonytė, Urbanistikos skyriaus vedėja.

V. Grubliauskas informuoja, kad sprendimo projektui, be pastabų, pritarė Finansų ir ekonomikos, Miesto ūkio ir aplinkosaugos bei Miesto plėtros ir strateginio planavimo komitetai.

NUSPRĘSTA. Pritarti sprendimo projektui. Priimti sprendimą dėl pritarimo projekto „Klaipėdos miesto darnaus judumo plano parengimas“ įgyvendinimui:

„1. Pritarti projekto „Klaipėdos miesto darnaus judumo plano parengimas“ (toliau – Projektas) paraiškos teikimui Europos Sąjungos struktūrinių fondų finansinei paramai gauti ir įgyvendinimui.

2. Įsipareigoti užtikrinti Projekto bendrąjį finansavimą 15 proc. Klaipėdos miesto savivaldybės biudžeto lėšomis ir iki 10 proc. nuo Projekto vertės netinkamų Projekto išlaidų bei tinkamų išlaidų dalį, kurios nepadengia Projektui skiriamas finansavimas, Projekto įgyvendinimo 2017–2018 metų laikotarpiu savivaldybės biudžeto lėšomis.

3. Įpareigoti Klaipėdos miesto savivaldybės administracijos direktorių pasirašyti visus dokumentus, susijusius su paraiškos teikimu ir dalyvavimu šiame Projekte.“

BALSUOTA: už – 22, prieš – 0, susilaiko – 5.

2. SVARSTYTA. Atleidimas nuo vietinės rinkliavos už leidimo įrengti išorinę reklamą išdavimą.

Pranešėja – K. Petraitienė, Mokesčių skyriaus vedėja.

V. Grubliauskas informuoja, kad sprendimo projektui, be pastabų, pritarė Finansų ir ekonomikos bei Kultūros, švietimo ir sporto komitetai.

N. Puteikienė sako, kad šis privatus darželis yra pakankamai remiamas, nes darželis už kiekvieną vaiką gauna po 100 Eur. Mano, kad remti tikslinga neprivačius darželius, nes juose yra daugybė problemų.

S. Gentvilas sako, kad koalicinėje programoje yra numatyta suvienodinti privačių ir biudžetinių švietimo įstaigų veiklos sąlygas. Privatūs darželiai negauna kaip biudžetinės įstaigos patalpų, joms neapmokamas šildymas, elektra, remontai.

A. Grublys siūlo pritarti sprendimo projektui – atleisti darželį nuo rinkliavos už išorinę reklamą.

NUSPRĘSTA. Pritarti sprendimo projektui. Priimti sprendimą dėl atleidimo nuo vietinės rinkliavos už leidimo įrengti išorinę reklamą išdavimą:

„Atleisti VšĮ ,,Mažųjų pasaulis“ (kodas 302832664) nuo 83,20 Eur vietinės rinkliavos už leidimo įrengti išorinę reklamą Kretingos g. 177, Klaipėdoje, išdavimą už laikotarpį nuo 2016 01 01 iki 2016 12 31 mokėjimo.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.“

BALSUOTA: už – 20, prieš – 2, susilaiko – 5.

3. SVARSTYTA. Atleidimas nuo nekilnojamojo turto mokesčio mokėjimo.

Pranešėja – K. Petraitienė, Mokesčių skyriaus vedėja.

V. Grubliauskas informuoja, kad sprendimo projektui, be pastabų, pritarė Finansų ir ekonomikos, Miesto plėtros ir strateginio planavimo bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl atleidimo nuo nekilnojamojo turto mokesčio mokėjimo:

„Atleisti savivaldybės biudžeto sąskaita:

1. UAB „KRISTIDA“ (kodas 63127460), vykdančią meno galerijų veiklą Klaipėdos miesto istorinėje dalyje, adresu: Turgaus g. 10-25, nuo 645,62 Eur nekilnojamojo turto mokesčio mokėjimo už 2015 metus, kurį sudaro 100 proc. deklaruoto šio mokesčio sumos nuo proporcingai apskaičiuotos veiklai naudojamo turto dalies;

2. VšĮ ,,ALETĖJA“ (kodas 303201552), vykdančią meno galerijų veiklą Klaipėdos miesto istorinėje dalyje, adresu: Turgaus g. 9, nuo 425,00 Eur nekilnojamojo turto mokesčio mokėjimo už 2015 metus, kurį sudaro 100 proc. apskaičiuotos deklaruoto šio mokesčio sumos;

3. UAB „BANDUŽIAI“ (kodas 140915067), vykdančią kepyklėlės ir konditerijos parduotuvės veiklą Klaipėdos miesto istorinėje dalyje, adresu: H. Manto g. 27-1, nuo 720,13 Eur nekilnojamojo turto mokesčio mokėjimo už 2015 metus, kurį sudaro 30 proc. apskaičiuotos deklaruoto šio mokesčio sumos;

4. UAB ,,FRIEDRICHO PASAŽAS“ (kodas 140766513), vykdančią lauko kavinės veiklą Klaipėdos miesto istorinėje dalyje, adresu: H. Manto g. 5, ir vykdančią mažų parduotuvėlių ir mažų kavinių veiklą bei teikiančią sanitarinių mazgų, atitinkančių higienos normas, viešas paslaugas viešojo maitinimo įstaigose Klaipėdos miesto istorinėje dalyje, adresu: Tiltų g. 26A, nuo 2329,57 Eur nekilnojamojo turto mokesčio mokėjimo už 2015 metus;

5. UAB „ŠIŠIONIŠKIS“ (kodas 141524979), vykdančią mažos kavinukės veiklą Klaipėdos miesto istorinėje dalyje, adresu: H. Manto g. 40A, nuo 292,50 Eur nekilnojamojo turto mokesčio mokėjimo už 2015 metus, kurį sudaro 30 proc. apskaičiuotos deklaruoto šio mokesčio sumos;

6. UAB „Agdus“ (kodas 302249779), vykdančią mažos kavinukės veiklą ir teikiančią sanitarinių mazgų, atitinkančių higienos normas, viešas paslaugas Klaipėdos miesto istorinėje dalyje, adresu: Turgaus g. 23, nuo 49,63 Eur nekilnojamojo turto mokesčio mokėjimo už 2015 metus, kurį sudaro 50 proc. deklaruoto šio mokesčio sumos.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.“

BALSUOTA: už – 27, prieš – 0, susilaiko – 0.

4. SVARSTYTA. Fiksuotų pajamų mokesčio dydžių, taikomų įsigyjant verslo liudijimus 2017 metais vykdomai veiklai, patvirtinimas.

Pranešėja – K. Petraitienė, Mokesčių skyriaus vedėja. Aiškina, kad sprendimo projekto esmė ir tikslas – nustatyti fiksuotus pajamų mokesčio dydžius, kurie bus taikomi įsigyjant verslo liudijimus veiklai, vykdomai 2017 metais Klaipėdos miesto savivaldybės teritorijoje ir Lietuvos Respublikoje bei lengvatų, taikomų gyventojams įsigyjantiems verslo liudijimus, sąrašą. Siekiant išsamaus verslo liudijimų dydžių įvertinimo, Administracijos direktoriaus įsakymu buvo sudaryta darbo grupė iš Savivaldybės administracijos darbuotojų bei smulkaus ir vidutinio verslo atstovų. Rengiant šį sprendimo projektą buvo įvertini Valstybinės mokesčių inspekcijos pateikti duomenys apie išduotus verslo liudijimus gyventojams Klaipėdos miesto savivaldybės teritorijoje, jų skaičių, lygintos teikiamų paslaugų kainos, analizuotas veiklos rūšių poreikis. Atsižvelgiant į tai, kad paskutinius dvejus metus, pajamų į savivaldybės biudžetą už verslo liudijimus surenkama tiek pat, gyventojų, įsigijusių verslo liudijimus, skaičius ženkliai nesikeitė, darbo grupė, vertinusi fiksuotus pajamų mokesčio dydžius ir analizavusi jų įtaką gyventojams bei savivaldybės biudžeto pajamoms, siūlo 2017 metams nekeisti ankstesniais metais nustatytų pajamų mokesčio dydžių.

Informuoja, kad sprendimo projektas buvo apsvarstytas Finansų ir ekonomikos bei Miesto plėtros ir strateginio planavimo komitetuose, jam buvo pritarta su pastabomis. Savivaldybės administracija nepritaria komitetų siūlymui nustatyti 1 Eur dydžio mokestį veiklai „Gyvenamosios paskirties patalpų nuoma, neteikiant apgyvendinimo paslaugų Klaipėdos miesto savivaldybės teritorijoje“, nes tai būtų nenaudinga miestui ekonominiu bei socialiniu aspektu, be to mokesčio dydis niekaip nesusijęs su gyvenamosios vietos deklaravimu. Taip pat komitetai pritarė sprendimo projekto priede padarytos techninės klaidos ištaisymui.

S. Gentvilas sako, kad reikėtų orientuotis ne į pinigų surinkimą, bet į geresnių sąlygų sudarymą miestiečiams.

N. Puteikienė sako, kad jai neaišku, kokiu būdu sumažintas mokestis paskatins savininką deklaruoti nuomininką.

V. Grubliauskas siūlo apsispręsti dėl pritarimo S. Gentvilo siūlomam pakeitimui. Balsavimu (už – 22, prieš – 2, susilaikė – 3) pritarta siūlymui.

V. Grubliauskas siūlo apsispręsti dėl pritarimo sprendimo projektui su pakeitimais.

NUSPRĘSTA. Pritarti sprendimo projektui (su pakeitimu). Priimti sprendimą dėl fiksuotų pajamų mokesčio dydžių, taikomų įsigyjant verslo liudijimus 2017 metais vykdomai veiklai, patvirtinimo:

„1. Patvirtinti pridedamus:

1.1. Fiksuotų pajamų mokesčio dydžių, taikomų įsigyjant verslo liudijimus 2017 metais vykdomai veiklai, sąrašą;

1.2. 2017 metais verslo liudijimus įsigyjantiems gyventojams taikomų lengvatų sąrašą.

2. Nustatyti, kad šis sprendimas įsigalioja 2017 m. sausio 1 d.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 23, prieš – 0, susilaiko – 5.

5. SVARSTYTA. Klaipėdos miesto savivaldybės tarybos 2013 m. balandžio 26 d. sprendimo Nr. T2-79 „Dėl Klaipėdos miesto savivaldybės 2013–2020 metų strateginio plėtros plano patvirtinimo“ pakeitimas.

Pranešėjas – S. Gentvilas, Savivaldybės tarybos narys. Aiškina, kad sprendimo projekto sėkmingas įgyvendinimas lemtų tai, kad Klaipėda taptų ne tik pramoniniu, akademiniu, bet ir turistiniu, kurortiniu miestu. Sprendimo pakeitimu siūloma iki 2020 metų Klaipėdos miestui kreiptis į Lietuvos Respublikos Vyriausybę, o parengus reikiamą dokumentaciją ir infrastruktūrą, nutarimu gauti Smiltynės teritorijai kurortinės teritorijos statusą.

A. Barbšys sako, kad pirmiausia reikėjo pasidaryti studiją – išsiaiškinti, kokius darbus reikėtų padaryti Smiltynės teritorijoje, kokius priimti teisės aktus. Pritaria teritorijos sutvarkymui.

V. Anužis sako, kad toks teritorijos statusas yra didelis pliusas miestui ir tai bus papildomas argumentas, siekiant suvaldyti taršą mieste bei šalia jo. Siūlo visiems vieningai prabalsuoti už šį sprendimo projektą.

J. Simonavičiūtė sako, kad pirmasis veiksmas, kurį siūlo S. Gentvilas, yra administracijos ribų kurortinei zonai praplėtimas. Antras veiksmas – sudaryti priemonių planą, kurį po statuso suteikimo, administracija turės atlikti. Kas ten bus daroma, kokios bus reikalingos lėšos, bus pateikta Tarybai tvirtinti. Siūlo pritarti pateiktam sprendimo projektui.

N. Puteikienė sako, kad labai nori, kad tvirtinant Smiltynės kaip kurortinės teritorijos statusą, nebūtų susipriešinta ne tik su Lietuvos Respublikos įstatymais (paveldo, gamtos apsaugos), bet ir su UNESCO nuostatomis. Tikisi, kad tos teritorijos įtvirtinimas įtakos miesto vadovybę surasti jėgų kovoti su visos Klaipėdos tarša, neleis uostui agresyviai vystytis į tą pusę.

A. Šulcas siūlo balsuoti už sprendimo projektą.

D. Kerekeš sako, kad pagal teisės aktus teritorijos gali būti kurortas arba kurortinė teritorija. Pravartu sprendimo projekte įvardinti, kad yra siekiama kurortinės teritorijos, o ne kurorto teritorijos statuso.

S. Gentvilas sako, kad Vyriausybės atstovės pastaba – teisinga, nes jei būtų siekiama kurorto statuso, tai tuomet, turbūt, uostinė veikla nebūtų leidžiama. Siūlo koreguoti sprendimo projektą.

V. Grubliauskas sako, kad sprendimo projekte, visose vietose, kuriose yra kalbama apie kurorto teritorijos statusą, turėtų būti kurortinės teritorijos. Siūlo apsispręsti dėl pritarimo Vyriausybės atstovo išsakytai pastabai. Bendru sutarimu pritarta siūlymui pakoreguoti sprendimo projektą.

NUSPRĘSTA. Pritarti sprendimo projektui (su pakeitimu). Priimti sprendimą dėl Klaipėdos miesto savivaldybės tarybos 2013 m. balandžio 26 d. sprendimo Nr. T2-79 „Dėl Klaipėdos miesto savivaldybės 2013–2020 metų strateginio plėtros plano patvirtinimo“ pakeitimo:

„1. Pakeisti Klaipėdos miesto savivaldybės 2013–2020 metų strateginio plėtros plano, patvirtinto Klaipėdos miesto savivaldybės tarybos 2013 m. balandžio 26 d. sprendimu Nr. T2-79 „Dėl Klaipėdos miesto savivaldybės 2013–2020 metų strateginio plėtros plano patvirtinimo“, 3.2.1.3 papunktį ir jį išdėstyti taip:

|  |  |  |  |  |  |  |
| --- | --- | --- | --- | --- | --- | --- |
| „ | 3.2.1.3. | Įrengti turizmo infrastruktūrą Smiltynėje, Antrojoje Melnragėje, Giruliuose. Siekti kurortinės teritorijos vardo suteikimo Smiltynei | Sutvarkytų ir įrengtų infrastruktūros objektų skaičius  Smiltynei suteiktas kurortinės teritorijos statusas  Atkurta smuklė ir įrengtas kempingas Smiltynėje | 2013–2020 | KMSA Investicijų ir ekonomikos departamentas, Urbanistinės plėtros departamentas | “  . |

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 27, prieš – 0, susilaiko – 1.

6. SVARSTYTA. Pilsoto gatvės pavadinimo suteikimas ir Šešupės gatvės pavadinimo panaikinimas.

Pranešėjas – V. Nausėda, geodezijos ir GIS skyriaus vedėjas.

V. Grubliauskas informuoja, kad sprendimo projektui, be pastabų, pritarė Finansų ir ekonomikos, Miesto plėtros ir strateginio planavimo bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl Pilsoto gatvės pavadinimo suteikimo ir Šešupės gatvės pavadinimo panaikinimo:

„1. Suteikti Klaipėdos miesto savivaldybės administracijos direktoriaus 2016 m. liepos 21 d. įsakymu Nr. AD1-2268 „Dėl žemės sklypo Klaipėdoje, kadastro Nr. 2101/0039:0444, formavimo ir pertvarkymo projekto patvirtinimo“ patvirtintame projekte suplanuotai gatvei, išdėstytai tarp taškų Nr. 1–2–3–4, pavadinimą – Pilsoto g. (1 priedas).

2. Panaikinti Šešupės g. pavadinimą, pažymėtą taškais Nr. 1–2–3–4–5–6 (2 priedas).

3. Įpareigoti Klaipėdos miesto savivaldybės administracijos direktorių organizuoti gatvių pavadinimų lentelių gamybą.

4. Skelbti šį sprendimą Klaipėdos miesto savivaldybės interneto svetainėje.

Šis sprendimas gali būti skundžiamas Klaipėdos apygardos administraciniam teismui Lietuvos Respublikos administracinių bylų teisenos įstatymo nustatyta tvarka.“

BALSUOTA: už – 27, prieš – 0, susilaiko – 0.

7. SVARSTYTA. Klaipėdos miesto savivaldybės švietimo įstaigų didžiausio leistino pareigybių skaičiaus nustatymas.

Pranešėja – J. Ceplienė, Planavimo ir analizės skyriaus vedėja.

V. Grubliauskas informuoja, kad sprendimo projektui, be pastabų, pritarė Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės švietimo įstaigų didžiausio leistino pareigybių skaičiaus nustatymo:

„1. Patvirtinti:

1.1. Klaipėdos miesto savivaldybės bendrojo ugdymo mokyklų didžiausią leistiną pareigybių skaičių (1 priedas);

1.2. Klaipėdos miesto savivaldybės ikimokyklinio ugdymo įstaigų ir mokyklų-darželių didžiausią leistiną pareigybių skaičių (2 priedas);

1.3. Klaipėdos mieto savivaldybės neformaliojo švietimo įstaigų didžiausią leistiną pareigybių skaičių (3 priedas);

1.4. Klaipėdos miesto savivaldybės švietimo pagalbos įstaigų didžiausią leistiną pareigybių skaičių (4 priedas).

2. Pavesti Klaipėdos miesto savivaldybės administracijai nustatyti didžiausią leistiną pedagoginių valandų (kontaktinių ir nekontaktinių) skaičių bendrojo ugdymo mokyklose ir neformaliojo vaikų švietimo įstaigose mokslo metams pagal Bendruosius ugdymo planus ir klasių komplektų skaičių.

3. Nustatyti, kad šiuo sprendimu patvirtintų 2 ir 4 priedų 4 skiltis įsigalioja 2017 m. sausio 1 d.

4. Pripažinti netekusiu galios Klaipėdos miesto savivaldybės tarybos 2015 m. spalio 29 d. sprendimo Nr. T2-272 „Dėl Klaipėdos miesto savivaldybės švietimo įstaigų didžiausio leistino pareigybių skaičiaus nustatymo“ 1 punktą.

5. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 28, prieš – 0, susilaiko – 0.

8. SVARSTYTA. Klaipėdos miesto savivaldybės tarybos 2016 m. vasario 25 d. sprendimo Nr. T2-55 „Dėl tarnybinio atlyginimo koeficiento nustatymo švietimo įstaigos vadovams“ pakeitimas.

Pranešėja – J. Grigaitienė, Teisės skyriaus vyresnioji patarėja.

V. Grubliauskas informuoja, kad sprendimo projektui, be pastabų, pritarė Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2016 m. vasario 25 d. sprendimo Nr. T2-55 „Dėl tarnybinio atlyginimo koeficiento nustatymo švietimo įstaigos vadovams“ pakeitimo:

„Pakeisti Klaipėdos miesto savivaldybės tarybos 2016 m. vasario 25 d. sprendimą Nr. T2‑55 „Dėl tarnybinio atlyginimo koeficiento nustatymo švietimo įstaigos vadovams“:

1. papildyti nauju 3 punktu:

„3. Palikti galiojantį tarnybinio atlyginimo koeficientą švietimo įstaigų vadovams, kai ugdymo įstaigos mokinių skaičius rugsėjo 1 d. sumažėja ne daugiau kaip 20 procentų.“;

2. buvusį 3 punktą laikyti 4 punktu.

Šis sprendimas gali būti skundžiamas Lietuvos Respublikos darbo kodekso nustatyta tvarka.“

BALSUOTA: už –27 , prieš – 0, susilaiko – 1.

9. SVARSTYTA. Pritarimas Europos jaunių U17 merginų rankinio čempionato organizavimo ir vykdymo 2017 metais Klaipėdos mieste projektui.

Pranešėjas – S. Paliulis, Sporto ir kūno kultūros skyriaus vedėjas. Aiškina, kad sprendimo projekto tikslas – pritarti Europos jaunių U17 merginų rankinio čempionato organizavimo ir vykdymo 2017 metais Klaipėdos mieste projektui ir pavesti Savivaldybės administracijai parengti ir pasirašyti biudžeto lėšų naudojimo sutartį su Lietuvos rankinio federacija.

Informuoja, kad sprendimo projektui, be pastabų, pritarė Finansų ir ekonomikos komitetas, Kultūros, švietimo ir sporto komitetas – su pastaba: „Prašyti administracijos pavesti Sporto ir Švietimo skyriams organizuoti edukacines - pažintines programas Europos jaunių U17 merginų rankinio čempionato metu.“

A. Cesiulis sako, kad komitetas pritarė sprendimo projektui su pastaba. Siūlo pritarti pateiktam sprendimo projektui.

N. Puteikienė sako, kad Kūno kultūros ir sporto departamento direktorius aiškiai atsako, kad išduodant pritarimą tarptautinių sporto varžybų organizavimui Lietuvoje, departamentas neįsipareigoja dėl konkrečios valstybės finansinės paramos tarptautinių sporto varžybų organizavimui, todėl negali pateikti informacijos, ar skirs bent eurą šitam čempionatui. Teigia, kad savivaldybė neskiria pinigų neįgaliųjų sporto vystymui, tačiau tūkstančius skiria čempionato merginų apgyvendinimui prabangiuose viešbučiuose.

J. Simonavičiūtė sako, kad kiekvienam miestui surengti aukšto lygio čempionatą, jau yra galimybė. Miestas svarsto, ar ta galimybe pasinaudoti, ar – ne. Klaipėdos miestas turi per mažai tarptautinio lygio renginių. Kaštai nėra dideli, todėl siūlo pritarti čempionato organizavimui.

V. Čepas sako, kad sportininkai tą pačią dieną išvažiuotų, jei jiems nebūtų suteiktos tinkamos sąlygos – būtų apgyvendinti bendrabučiuose.

S. Gentvilas sako, kad toks rankinio turnyras sutelktų visos Skandinavijos žvilgsnį į Klaipėdą. Pritaria čempionato organizavimui Klaipėdos mieste.

V. Grubliausko siūlymu, Tarybos nariai bendru sutarimu, pritaria komiteto pastabai.

NUSPRĘSTA. Pritarti sprendimo projektui. Priimti sprendimą dėl pritarimo Europos jaunių U17 merginų rankinio čempionato organizavimo ir vykdymo 2017 metais Klaipėdos mieste projektui:

„1. Pritarti Europos jaunių U17 merginų rankinio čempionato organizavimo ir vykdymo 2017 metais Klaipėdos mieste projektui (pridedama).

2. Pavesti Klaipėdos miesto savivaldybės administracijos direktoriui Sauliui Budinui parengti ir pasirašyti biudžeto lėšų naudojimo sutartį su Lietuvos rankinio federacija.

3. Skelbti šį sprendimą Klaipėdos miesto savivaldybės interneto svetainėje.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.“

BALSUOTA: už – 26, prieš – 1, susilaiko – 1.

Pertrauka.

10. SVARSTYTA. Klaipėdos miesto savivaldybės stipendijų kultūros ir meno kūrėjams skyrimo nuostatų patvirtinimas.

Pranešėjas – N. Lendraitis, Kultūros skyriaus vedėjas. Aiškina, kad sprendimu siekiama patvirtinti naujus Klaipėdos miesto savivaldybės stipendijų kultūros ir meno kūrėjams skyrimo nuostatus.

Informuoja, kad Finansų ir ekonomikos komitetas sprendimo projektui pritarė, be pastabų, Kultūros, švietimo ir sporto – su pastabomis: dėl paraiškų pateikimo laiko apibrėžimo, dėl ekspertų skyrimo tvarkos, dėl uždraudimo šios tarybos nariams teikti paraiškas bei gauti stipendijas.

Savivaldybės administracija sutinka su pastabomis ir raštu pateikė siūlomus pakeitimus.

A. Cesiulis sako, kad komitetas vieningai pritarė į N. Puteikienės pateiktiems pasiūlymams ir sprendimo projektui pritarė su pastabomis:

„1. Apibrėžti dokumentų(paraiškų) priėmimo pradžią ir pabaigą.

2. Išbraukti 14 punktą „ Jeigu Kultūros ir meno tarybos narys pateikė paraišką, jis privalo nusišalinti (nedalyvauti Kultūros ir meno tarybos posėdyje), svarstant stipendijos skyrimą“

3. Papildyti : 13 Paraiškų neturi teisės teikti ir stipendijų gauti:

13.8 Kultūros ir meno tarybos nariai.“

V. Grubliauskas siūlo apsispręsti dėl pritarimo siūlomiems pakeitimams. Bendru sutarimu pritarta siūlymui.

NUSPRĘSTA. Pritarti sprendimo projektui (su pakeitimu). Priimti sprendimą dėl Klaipėdos miesto savivaldybės stipendijų kultūros ir meno kūrėjams skyrimo nuostatų patvirtinimo:

„1. Patvirtinti Klaipėdos miesto savivaldybės stipendijų kultūros ir meno kūrėjams skyrimo nuostatus (pridedama).

2. Pripažinti netekusiu galios Klaipėdos miesto savivaldybės tarybos 2012 m. rugpjūčio 30 d. sprendimo Nr. T2-233 „Dėl Klaipėdos miesto savivaldybės stipendijų kultūros ir meno kūrėjams“ 2 punktą (su visais nuostatų pakeitimais ir papildymais).

3. Nustatyti, kad šis sprendimas įsigalioja 2017 m. sausio 1 d.

4. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 24, prieš – 0, susilaiko – 2.

11. SVARSTYTA. Pritarimas projekto „Danės upės krantinių rekonstrukcija (nuo Biržos tilto) ir prieigų (Danės skvero su fontanais) sutvarkymas“ įgyvendinimui.

Pranešėja – E. Jurkevičienė, Projektų skyriaus vedėja.

V. Grubliauskas informuoja, kad sprendimo projektui, be pastabų, pritarė Finansų ir ekonomikos, Miesto plėtros ir strateginio planavimo bei Miesto ūkio ir aplinkosaugos komitetai.

N. Puteikienė sako, kad iš pranešėjos kalbos visiškai aišku, kad reprezentacinės erdvės projekto svarstyme visiškai nedalyvaus Klaipėdos bendruomenė.

A. Šulcas sako, kad šį projektą pasiūlė bendruomenė.

V. Vareikis sako, kad projektą svarstė ekspertų grupės, kurios atstovavo Klaipėdos miesto bendruomenę. Bendruomenė turės teisę įsijungti į tolesnį projekto svarstymą. Siūlo pritarti sprendimo projektui.

A. Barbšys siūlo apsvarstyti galimybę suteikti skverui vardą, pavyzdžiui – Vasario   
16-osios. Sako, kad neaišku, kuo tas skveras bus ypatingas. Mano, kad paprasčiausiai bus sutvarkyta dar viena erdvė. Siūlo balsuoti.

V. Čepas sako, kad visuomenės nuomonė yra svarbi, bet jei yra kalbama apie konkrečius konstrukcinius architektūrinius sprendimus, tai visuomenės nuomonė yra visiškai nereikalinga. Šiuos klausimus turi spręsti specialistai.

T. Meškinis sako, kad visuomenė mažai dalyvauja pristatymuose, nes jie, paprastai, vyksta darbo metu. Kad visuomenė labiau dalyvautų pristatymuose, į pagalbą reikėtų pasitelkti seniūnaičius.

NUSPRĘSTA. Pritarti sprendimo projektui. Priimti sprendimą dėl pritarimo projekto „Danės upės krantinių rekonstrukcija (nuo Biržos tilto) ir prieigų (Danės skvero su fontanais) sutvarkymas“ įgyvendinimui:

„1. Pritarti projekto „Danės upės krantinių rekonstrukcija (nuo Biržos tilto) ir prieigų (Danės skvero su fontanais) sutvarkymas“ (toliau – Projektas) įgyvendinimui ir paraiškos teikimui Europos Sąjungos struktūrinių fondų finansinei paramai gauti.

2. Užtikrinti Projekto bendrąjį finansavimą 7,5 proc. Klaipėdos miesto savivaldybės biudžeto lėšomis ir iki 10 proc. nuo projekto vertės netinkamų, tačiau šiam Projektui įgyvendinti būtinų išlaidų padengimą, ir tinkamų išlaidų dalį, kurios nepadengia Projektui skiriamas finansavimas.

3. Užtikrinti Projekto tęstinumą 5 metus po Projekto įgyvendinimo pabaigos.

4. Įpareigoti Klaipėdos miesto savivaldybės administracijos direktorių pasirašyti visus dokumentus, susijusius su projektinio pasiūlymo bei paraiškos teikimu ir dalyvavimu šiame Projekte.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.“

BALSUOTA: už – 25, prieš – 0, susilaiko – 1.

12. SVARSTYTA. Pritarimas projekto „Komunalinių atliekų tvarkymo infrastruktūros plėtra Klaipėdos miesto, Skuodo ir Kretingos rajonų bei Neringos savivaldybėse“ įgyvendinimui.

Pranešėja – E. Jurkevičienė, Projektų skyriaus vedėja.

V. Grubliauskas informuoja, kad sprendimo projektui, be pastabų, pritarė Finansų ir ekonomikos bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl pritarimo projekto „Komunalinių atliekų tvarkymo infrastruktūros plėtra Klaipėdos miesto, Skuodo ir Kretingos rajonų bei Neringos savivaldybėse“ įgyvendinimui:

„1. Pritarti projekto „Komunalinių atliekų tvarkymo infrastruktūros plėtra Klaipėdos miesto, Skuodo ir Kretingos rajonų bei Neringos savivaldybėse“ (toliau – Projektas) įgyvendinimui, teikiant paraišką Europos Sąjungos struktūrinių fondų finansinei paramai gauti.

2. Pritarti Klaipėdos miesto savivaldybės administracijos ir UAB Klaipėdos regiono atliekų tvarkymo centro Jungtinės veiklos sutarties projektui (pridedama).

3. Užtikrinti Projekto bendrąjį finansavimą Klaipėdos miesto savivaldybės biudžeto lėšomis – ne mažiau kaip 15 proc. tinkamų Projekto išlaidų ir iki 10 proc. nuo projekto vertės tinkamų išlaidų dalį, kurios nepadengia Projektui skiriamas finansavimas.

4. Užtikrinti Projekto tęstinumą 5 metus po Projekto įgyvendinimo pabaigos.

5. Įpareigoti Klaipėdos miesto savivaldybės administracijos direktorių pasirašyti Jungtinės veiklos sutartį ir visus dokumentus, susijusius su paraiškos teikimu ir dalyvavimu šiame Projekte.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.“

BALSUOTA: už – 27, prieš – 0, susilaiko – 0.

13. SVARSTYTA. Finansiniai įsipareigojimai įgyvendinant projektą „Daugiabučių namų ir savivaldybių viešųjų pastatų modernizavimo skatinimas“.

Pranešėjas – L. Dūda, Miesto ūkio departamento direktorius.

V. Grubliauskas informuoja, kad sprendimo projektui, be pastabų, pritarė Finansų ir ekonomikos bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl finansinių įsipareigojimų įgyvendinant projektą „Daugiabučių namų ir savivaldybių viešųjų pastatų modernizavimo skatinimas“:

„1. Padengti netinkamas finansuoti, tačiau projektui „Daugiabučių namų ir savivaldybių viešųjų pastatų modernizavimo skatinimas“ (toliau – Projektas) įgyvendinti būtinas išlaidas ir tinkamas išlaidas, kurių nepadengia Projekto finansavimas, kiek tai yra susiję su prisiimtais Klaipėdos miesto savivaldybės įsipareigojimais, Klaipėdos miesto savivaldybės administracijai ir VšĮ Būsto energijos taupymo agentūrai 2016 m. liepos 11 d. pasirašius Partnerystės dėl projekto „Daugiabučių namų ir savivaldybių viešųjų pastatų modernizavimo skatinimas“ įgyvendinimo ir bendradarbiavimo rengiant daugiabučių namų investicijų planus bei savivaldybės viešojo pastato investicijų projekto sutartį Nr. J9-1226.

2. Pritarti Partnerystės dėl projekto „Daugiabučių namų ir savivaldybių viešųjų pastatų modernizavimo skatinimas“ įgyvendinimo ir bendradarbiavimo rengiant daugiabučių namų investicijų planus bei savivaldybės viešojo pastato investicijų projekto sutarties priedo Nr. 1 projektui (pridedama).

3. Pavesti Klaipėdos miesto savivaldybės administracijos direktoriui Sauliui Budinui pasirašyti šio sprendimo 2 punkte nurodytą sutarties priedą.

4. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 27, prieš – 0, susilaiko – 1.

14. SVARSTYTA. Savivaldybės būstų pardavimas.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui, be pastabų, pritarė Finansų ir ekonomikos komitetas.

NUSPRĘSTA. Pritarti sprendimo projektui. Priimti sprendimą dėl savivaldybės būstų pardavimo:

„Leisti parduoti savivaldybei nuosavybės teise priklausančius būstus:

1. I. Č., *(duomenys neskelbtini)*,Klaipėda, 28,81 kv. metro ploto būstas, unikalus Nr.*(duomenys neskelbtini)*, namo statybos metai – 1966. Kaina – 23 573,00 Eur (dvidešimt trys tūkstančiai penki šimtai septyniasdešimt trys eurai 00 ct), iš jų 73,00 Eur (septyniasdešimt trys eurai 00 ct) – už būsto vertės nustatymą;

2. A. V., *(duomenys neskelbtini)*,Klaipėda, 47/100 būsto dalys, visas būsto plotas – 46,94 kv. metro, unikalus Nr. *(duomenys neskelbtini)*, namo statybos metai – 1982. Kaina – 12 173,00 Eur (dvylika tūkstančių šimtas septyniasdešimt trys eurai 89 ct), iš jų 73,00 Eur (septyniasdešimt trys eurai 00 ct) – už būsto vertės nustatymą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.“

BALSUOTA: už – 27, prieš – 0, susilaiko – 0.

15. SVARSTYTA. Klaipėdos miesto savivaldybės tarybos 2012 m. sausio 27 d. sprendimo Nr. T2-29 „Dėl Klaipėdos miesto savivaldybės turto perdavimo panaudos pagrindais neatlygintinai valdyti ir naudotis tvarkos aprašo patvirtinimo“ pakeitimas.

Pranešėjas – E. Simokaitis, Turto skyriaus vedėjas. Aiškina, kad sprendimo projektu siekiama pakeisti Klaipėdos miesto savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą.

Informuoja, kad Miesto ūkio ir aplinkosaugos komitetas sprendimo projektui pritarė su pastaba dėl 11 punkte nurodyto 2 metų termino ir siūlo, kad šiame punkte nurodyti subjektai, norėdami gauti savivaldybės turtą pagal panaudos sutartį, turėtų veikti ne trumpiau kaip 2 metus. Savivaldybės administracija pateikė motyvuotą atsakymą, kad nereikėtų keisti termino ir trumpinti jį iki 1 metų, kadangi tas terminas buvo nustatytas, žiūrint į Lietuvos Respublikos Vyriausybės nustatytas tvarkas, kitų savivaldybių tvarkas, įstatymų reikalavimus.

S. Gentvilas sako, kad Kolegijoje buvo patvirtinta nekilnojamojo turto strategija, kuria buvo apsispręsta atskirti turto vartotojus nuo turto savininko.

T. Meškinis sako, kad jis Miesto ūkio ir aplinkosaugos komitetui pateikė siūlymą sutrumpinti terminą, kadangi mano, kad labai lengva bendruomenę sužlugdyti, jei ji neturi kur prisiglausti. Bendruomenėms reikia patalpų, bent minimalių, nes jos, užsimokėdamos mokykloms už patalpas, pažeidžia tvarką.

S. Liekis sako, kad yra parengęs sprendimo projektą, kuriuo švietimo įstaigų patalpos galėtų būti suteikiamos nemokamai seniūnaičiams, gyventojams, bendruomeninėms organizacijoms. Pritaria Savivaldybės administracijos nuostatai.

A. Vaišvila mano, kad reikia vadovautis įstatymais ir palikti 2 metų terminą.

V. Grubliauskas siūlo apsispręsti dėl pritarimo Miesto ūkio ir aplinkosaugos siūlomam pakeitimui. Balsavimu (už – 9, prieš – 15, susilaiko – 4) nepritarta siūlymui.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2012 m. sausio 27 d. sprendimo Nr. T2-29 „Dėl Klaipėdos miesto savivaldybės turto perdavimo panaudos pagrindais neatlygintinai valdyti ir naudotis tvarkos aprašo patvirtinimo“ pakeitimo:

„1. Pakeisti Klaipėdos miesto savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą, patvirtintą Klaipėdos miesto savivaldybės tarybos 2012 m. sausio 27 d. sprendimu Nr. T2-29 „Dėl Klaipėdos miesto savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“:

1.1. pakeisti 4 punktą ir jį išdėstyti taip:

„4. Į panaudai perduodamo turto sąrašą gali būti įtrauktas Klaipėdos miesto savivaldybės administracijos (toliau – Savivaldybės administracija) patikėjimo teise valdomas nekilnojamasis turtas, kuris nereikalingas savivaldos funkcijoms įgyvendinti ir nepatvirtinta šio turto privatizavimo programa. Į panaudai perduodamo turto sąrašą nėra traukiami savivaldybei nuosavybės teise priklausantys lietaus ir buitinių nuotekų, geriamojo vandens tiekimo tinklai (toliau – inžineriniai tinklai), kurie perduodami Tarybos sprendimu paskirtiems paviršinių nuotekų tvarkytojui ar geriamojo vandens tiekėjui ir nuotekų tvarkytojui.“;

1.2. pakeisti 6 punktą ir jį išdėstyti taip:

„6. Savivaldybei nuosavybės teise priklausantis nekilnojamasis turtas, kuris yra įtrauktas į 4 punkte nurodytą sąrašą, inžineriniai tinklai,kitas ilgalaikis materialusis ir nematerialusis bei trumpalaikis turtas panaudos pagrindais laikinai neatlygintinai valdyti ir naudotis įstatyme nurodytiems subjektams perduodamas Savivaldybės administracijos direktoriaus įsakymu. Įsakyme turi būti nurodytas panaudos sutarties terminas, koks turtas duodamas panaudai, turto perdavimo ir kitos sąlygos.“;

1.3. pakeisti 11 punkto pirmąją pastraipą ir ją išdėstyti taip:

„11. Savivaldybės turtas negali būti suteiktas pagal panaudos sutartis, jeigu politinės partijos, asociacijos (buvusios visuomeninės organizacijos), socialinės įmonės statusą turintys juridiniai asmenys, labdaros ir paramos fondai bei Juridinių asmenų registre registruoti profesinių sąjungų susivienijimai veikia trumpiau nei 2 metus iki prašymo suteikti patalpas pagal panaudos sutartį pateikimo dienos. Šio punkto reikalavimas netaikomas:“;

1.4. pakeisti 15 punktą ir jį išdėstyti taip:

„15. Savivaldybės turtas neatlygintinai naudotis pagal panaudos sutartis gali būti perduotas:

15.1 biudžetinėms įstaigoms, įstatyme nurodytoms viešosioms įstaigoms ir kitiems subjektams – ne ilgesniam kaip dešimties metų terminui;

15.2. socialinės įmonės statusą turintiems juridiniams asmenims, politinėms partijoms ir labdaros ir paramos fondams – ne ilgesniam kaip penkerių metų terminui;

15.3. asociacijoms ir Juridinių asmenų registre registruotiems profesinių sąjungų susivienijimams – ne ilgesniam kaip trejų metų terminui.

Savivaldybės turtas neatlygintinai naudotis pagal panaudos sutartis gali būti perduotas ir trumpesniam terminui, nei nurodyta 15.1 – 15.3 papunkčiuose.“

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 19, prieš – 0, susilaiko – 7.

16. SVARSTYTA. Turto perdavimas valdyti, naudoti ir disponuoti patikėjimo teise savivaldybės biudžetinėms įstaigoms.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui, be pastabų, pritarė Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl turto perdavimo valdyti, naudoti ir disponuoti patikėjimo teise savivaldybės biudžetinėms įstaigoms:

„1. Perduoti Klaipėdos miesto savivaldybės nuosavybės teise priklausantį ir šiuo metu Klaipėdos vaikų globos namų „Smiltelė“ patikėjimo teise valdomą ilgalaikį ir trumpalaikį materialųjį turtą valdyti, naudoti ir disponuoti patikėjimo teise biudžetinei įstaigai Neįgaliųjų centrui „Klaipėdos lakštutė“ (1 priedas).

2. Perduoti Klaipėdos miesto savivaldybės nuosavybės teise priklausantį ir šiuo metu Klaipėdos miesto savivaldybės administracijos patikėjimo teise valdomą ilgalaikį ir trumpalaikį materialųjį turtą valdyti, naudoti ir disponuoti patikėjimo teise Klaipėdos miesto savivaldybės biudžetinėms įstaigoms (2 priedas).

3. Perduoti Klaipėdos miesto savivaldybei nuosavybės teise priklausantį ir šiuo metu patikėjimo teise Klaipėdos miesto savivaldybės administracijos valdomą ilgalaikį materialųjį turtą – negyvenamąsias patalpas Taikos pr. 107-61, Klaipėdoje (22,50 kv. m bendrojo ploto, unikalus Nr. 4400-0558-3822:5169, pastato žymėjimas plane – 1A13p, patalpų žymėjimo indeksai: 61-28 (14,59 kv. m), 61-29 (5,05 kv. m), 61-30 (2,19 kv. m), 61-31 (0,67 kv. m), turto įsigijimo vertė – 1 380,62 Eur, likutinė vertė 2016-10-31– 596,19 Eur), valdyti, naudoti ir disponuoti patikėjimo teise biudžetinei įstaigai Klaipėdos miesto socialinės paramos centrui.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 25, prieš – 0, susilaiko – 1.

17. SVARSTYTA. Darbo sutarties su A. Dirgėliene nutraukimas.

Pranešėja – J. Grigaitienė, Teisės skyriaus vyresnioji patarėja. Aiškina, kad sprendimo projektu siekiama nutraukti darbo sutartį darbuotojo pareiškimu su Klaipėdos miesto lengvosios atletikos mokyklos direktore A. Dirgėliene.

NUSPRĘSTA. Pritarti sprendimo projektui. Priimti sprendimą dėl darbo sutarties su   
A. Dirgėliene nutraukimo:

„1. Nutraukti 2017 m. sausio 2 d. 2014 m. sausio 6 d. Darbo sutartį Nr. 2178, sudarytą su Asta Dirgėliene, Klaipėdos miesto lengvosios atletikos mokyklos direktore, ir išmokėti piniginę kompensaciją už nepanaudotas kasmetines atostogas.

2. Įpareigoti Raimondą Murašovienę, Klaipėdos miesto lengvosios atletikos mokyklos direktoriaus pavaduotoją ugdymui, per 3 dienas pranešti apie biudžetinės įstaigos vadovo atleidimą Juridinių asmenų registro tvarkytojui.

3. Pavesti Raimondai Murašovienei, Klaipėdos miesto lengvosios atletikos mokyklos direktoriaus pavaduotojai ugdymui, nuo 2017 m. sausio 3 d. laikinai vykdyti įstaigos vadovo funkcijas, kol teisės aktų nustatyta tvarka bus paskirtas įstaigos vadovas.

Šis sprendimas per vieną mėnesį nuo jo įsigaliojimo dienos gali būti skundžiamas Klaipėdos miesto apylinkės teismui Lietuvos Respublikos darbo kodekso nustatyta tvarka.“

BALSUOTA: už – 26, prieš – 0, susilaiko – 1.

18. SVARSTYTA. S. Dirgėlienės skyrimas į Klaipėdos „Gintaro“ sporto centro direktoriaus pareigas.

Pranešėja – J. Grigaitienė, Teisės skyriaus vyresnioji patarėja. Aiškina, kad 2016 m. spalio 3 d. įvyko konkursas Klaipėdos „Gintaro“ sporto centro direktoriaus vietai užimti. Šiuo sprendimo projektu prašoma skirti konkurso nugalėtoją Astą Dirgėlienę į Klaipėdos „Gintaro“ sporto centro direktoriaus pareigas nuo 2017 m. sausio 3 d.

NUSPRĘSTA. Pritarti sprendimo projektui. Priimti sprendimą dėl S. Dirgėlienės skyrimo į Klaipėdos „Gintaro“ sporto centro direktoriaus pareigas:

„1. Skirti nuo 2017 m. sausio 3 d. Astą Dirgėlienę Klaipėdos „Gintaro“ sporto centro direktore.

2. Nustatyti Astai Dirgėlienei tarnybinio atlyginimo koeficientą – 26,13 BMA dydžiais.

3. Įgalioti Klaipėdos miesto savivaldybės merą Vytautą Grubliauską sudaryti darbo sutartį su Asta Dirgėliene.

Šis sprendimas gali būti skundžiamas Lietuvos Respublikos darbo kodekso nustatyta tvarka.“

BALSUOTA: už – 20, prieš – 2, susilaiko – 4.

Posėdžio pabaiga – 12.00 val.

Savivaldybės meras Vytautas Grubliauskas

Savivaldybės tarybos ir mero sekretorius Modestas Vitkus

V. Palaimienė, tel. 39 60 69

2016-11-14